આવા જ બીજા તીસ વર્ષના સ્વામી ગોવિંદદેવ છે, જે ઉત્તરપ્રદેશના જલારામપુરના રહેવાસી છે. માહિતી ટેક્નોલોજીમાંથી બી.ટેક્.ની ડિગ્રી કર્યા બાદ તેમણે પણ સંન્યાસનો માર્ગ પસંદ કર્યો. આધુનિક ચકાચૌંધના યુગમાં સંન્યાસ લેવાનો વિચાર કેવી રીતે આવ્યો ? એના વિશે તેઓ કહે છે કે, ‘હું શઆતના દિવસોથી જ સ્વામી વિવેકાનંદ સહિત અન્ય મહાપુરુષોને વાંચી રહ્યો હતો. અહીંથી વિચાર મનમાં પેદા થયા હતા અને પ્રશ્ર્નોના જવાબ પણ મળતા હતા. હું વર્ષ ૨૦૧૧માં સ્વામી રામદેવજીના સંપર્કમાં આવ્યો અને ૨૦૧૪માં વિધિવત્ ગુરુકુલ શિક્ષણ પરંપરામાં ભણીને લાગ્યું કે ભલે મેં બી.ટેક કર્યંું હોય પરંતુ વાસ્તવિક જ્ઞાનથી હું દૂર જ છું. હા, આર્થિક સધ્ધરતા માટે તો એ ઠીક છે, પરંતુ વાસ્તવિકતા એ છે કે જે શાંતિ અને સુખ માટે દરેક વ્યક્તિ આમ તેમ ભટકે છે તેનું રહસ્ય વૈદિક શિક્ષણમાં જ છે. મેં અહીં આવીને વ્યાકરણ, અષ્ટાધ્યાયી, લિંગાનુંશાસન વગેરેનો અભ્યાસ કર્યો. આ ૭-૮ વર્ષની ગુરુકુલ યાત્રા બાદ મેં સમજી-વિચારીને તેની મુશ્કેલીઓ જાણી સંન્યાસ લેવાનો નિર્ણય કર્યો છે.’